Chiguld chi zubgaa Jesús nez rot zu ra alcancía ni riiu dumy gun,
laanii gunnii casáby ra bɨn dumy laan ra alcanciaquɨ.
Ziangac ra rrɨcw casáby zian dumy laanin.
Chií bdxin tu gunaabiud probii ni bɨsáby tiop dumy ni lasac gullíadux.
Chií gurɨdx Jesús ra xpɨnnii,
rapynii loraba:
—Rnípaca lotu,
lasacru gun ni bɨsáby viud probiirɨ ca ra gun ni bɨsáby gratɨ́ ra bɨn.
Ta purc graraba bsábyraba ni biancazi guiquy xtumyraba,
per laaba nila lo xcalpróbyba bzaaldba gratɨ́ xtumiba,
nila niítizi na ni napba guɨtɨ́ba dxi.